section_heading: Službeno predstavljanje projekta Futsal Dinamo
paragraph_text: mini|Predstavljanje MNK Futsal Dinamo na kultnoj zagrebačkoj Šalati Projekt Futsal Dinamo službeno je predstavljen na kultnoj zagrebačkoj Šalati, 6. rujna 2014. godine, na 47. godišnjicu Dinamovog osvajanja jedinog hrvatskog europskog trofeja u povijesti, Kupa velesajamskih gradova. Na starom gradskom stadionu demonstracijsku utakmicu odigrali su MNK Futsal Dinamo i Dinamo "All Stars", među kojima su bile i mnoge legende "velikog" Dinama i zagrebačkog sporta poput Igora Bišćana, Silvija Marića, Darija Šimića, Tomislava Šokote, Slavka Ištvanića, Zvonimira Solde i drugih.